**Υπόδειγμα Πρακτικού Δ.Σ. του ΤΟΕΒ**

**για αποζημίωση αποχωρούντος υπαλλήλου**

**Θέμα …) Αποζημίωση αποχωρούντος υπαλλήλου.**

Ο Πρόεδρος διαβάζει την αίτηση του υπαλλήλου του ΤΟΕΒ Μπόϊδα-Μαυρής, κ. Χρήστου Παναγιώτη του Σωτηρίου, στην οποία αναφέρει τα εξής: «Σας κάνω γνωστό ότι από 1ης Ιουλίου 2013, επιθυμώ να παραιτηθώ από υπάλληλος του ΤΟΕΒ Μπόϊδα-Μαυρής, λόγω συνταξιοδότησής μου και παρακαλώ όπως φροντίσετε για την καταβολή της νόμιμης αποζημίωσής μου, όπως προβλέπεται από το άρθρο 14 του Κανονισμού Εσωτερικής Υπηρεσίας του Τ.Ο.Ε.Β.».

Το Διοικητικό Συμβούλιο, αφού εξέτασε την παραπάνω αίτηση, την έκανε δεκτή και αποφάσισε ΟΜΟΦΩΝΑ:

1) Να χορηγηθεί η νόμιμη αποζημίωση στον υπάλληλο που αποχωρεί, όπως προβλέπεται από το άρθρο 14 του ισχύοντος κανονισμού Εσωτερικής Υπηρεσίας του Τ.Ο.Ε.Β. Μπόϊδα-Μαυρής.

2) Ύστερα από διαλογική συζήτηση και με τον ίδιο υπάλληλο, συμφωνήθηκε να δοθεί το 40% της προβλεπόμενης από τον Ν.2112/20 αποζημίωσης, όπως προβλέπεται από τον ισχύοντα κανονισμό Εσωτερικής Υπηρεσίας. Έτσι το ποσό της δικαιούμενης και οφειλόμενης αποζημίωσης έχει ως εξής: Ακαθάριστες αποδοχές: 1.748,00 ευρώ x 24 μηνιαίους μισθούς = 41.952,00 ευρώ x 40% = 16.780,80 ευρώ.

Όμως το παραπάνω ποσό δεν μπορεί να είναι μεγαλύτερο του ποσού των 15.000,00 ευρώ, σύμφωνα με το Ν. 4093/2012 (ΦΕΚ Α 222/12-11-2012) «Έγκριση Μεσοπρόθεσμου Πλαισίου Δημοσιονομικής Στρατηγικής 2013−2016 − Επείγοντα Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013−2016», Υποπαράγρ. ΙΑ.5, παράγραφοι 5 και 6.

3) Επειδή το παραπάνω ποσό δεν μπορεί να καταβληθεί εφάπαξ με την αποχώρηση, όπως ορίζει ο νόμος, λόγω οικονομικής αδυναμίας του Οργανισμού μας, το Διοικητικό Συμβούλιο Ομόφωνα αποφάσισε να καταβληθεί σε δόσεις αναλόγως με την οικονομική δυνατότητα του Οργανισμού και σε διάστημα εντός ενός έτους από σήμερα να έχει εξοφληθεί ολόκληρο το ποσό.

Ως πρώτη δόση έναντι του συνολικού ποσού, αποφασίστηκε να καταβληθεί το ποσό των 1.500,00 ευρώ στην προσεχή ανάληψη για πληρωμή δαπανών.

Αφού δεν υπάρχει άλλο θέμα για συζήτηση, λύνεται η συνεδρίαση και υπογράφεται το πρακτικό όπως παρακάτω: